ddrg/super_eurlex huggingface dataset:
2.

A 3. cikk (1) bekezdése a következőkkel egészül ki: „– Ausztriában: Der Bundesminister für Finanzen or an authorized representative, – Finnországban: Valtiovarainministeriö or an authorized representative, Finansministeriet or an authorized representative, – Svédországban: Finansministern or an authorized representative.”
Szerződő felek, 2006. április 25.

APFE – European Glass Fibre Producers Association (Európai Üvegszálgyártók Egyesülete)

BIBM – International Bureau for Precast Concrete (Előre Gyártott Beton Nemzetközi Hivatala)

CAEF – The European Foundry Association (Európai Öntőműhelyek Egyesülete)

CEEMET – Council of European Employers of the Metal, Engineering and Technology-Based Industries (Fém-, Gépészeti- és Műszaki Alapú Iparágak Európai Munkáltatóinak Tanácsa)

CERAME-UNIE – The European Ceramics Industries (Európai Kerámiaipari Egyesület)

CEMBUREAU – The European Foundry Association (Európai Öntőműhelyek Egyesülete)

EMCEF – European Mine, Chemical and Energy Workers' Federation (Európai Bányászati, Vegyipari és Energiaipari Dolgozók Szövetsége)

EMF – European Metalworkers' Federation (Európai Fémfeldolgozók Szövetsége)

EMO – European Mortar Industry Organization (Európai Vakolóanyag-gyártók Ipari Szervezete)

EURIMA – European Insulation Manufacturers Association (Európai Szigetelőanyag-gyártók Egyesülete)

EUROMINES – European Association of Mining Industries (Bányászati Iparágak Európai Egyesülete)

EURO-ROC – European and International federation

of natural stones industries (Természetes Kövek Iparágainak Európai és Nemzetközi Szövetsége)

ESGA – European Special Glass Association (Európai Speciális Üvegek Egyesülete)

FEVE – European Container Glass Federation (Európai Üvegtartály Szövetség)

GEPVP – European Association of Flat Glass Manufacturers (Síküveggyártók Európai Egyesülete)

IMA-Europe – The Industrial Minerals Association (Ipari Ásvány Egyesület)

UEPG – European Aggregates Association (Európai Gépcsoport Egyesület)
Fentiek hiteléül az alulírott meghatalmazottak aláírták ezt az egyezményt.

Kelt Brüsszelben, a kétezer-kilencedik év március havának tizedik napján egyetlen eredeti, angol, bolgár, cseh, dán, észt, finn, francia, görög, holland, ír, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven készült példányban, melynek valamennyi nyelvi változata egyaránt hiteles, és melynek eredetijét az Európai Unió Tanácsa Főtitkárságának levéltárában helyezik letétbe.

For regeringen for Kongeriget Danmark

For the Government of Ireland

For the Government of the United Kingdom of Great Britain and Northern Ireland
FENTIEK HITELÉÜL, a tagállamok kormányainak a Tanács keretében ülésező, alulírott képviselői e megállapodást kézjegyükkel látták el.

Kelt Brüsszelben, a kétezer-tizenegyedik év május havának negyedik napján.

For the Government of Ireland

For the Government of the United Kingdom of Great Britain and Northern Ireland
Hivatalos Lap L 260 , 24/09/1976 o. 0036 - 0036

finn különkiadás fejezet 11 kötet 3 o. 0042

spanyol különkiadás fejezet 11 kötet 6 o. 0150

svéd különkiadás fejezet 11 kötet 3 o. 0042

portugál különkiadás fejezet 11 kötet 6 o. 0150



A Tanács, Valamint Az Európai Közösségek Tagállamai Kormányainak A Tanács Keretében ÜlésezŐ KépviselŐinek határozata (1976. szeptember 20.) az EK–Kanada Vegyes Bizottságon belüli gazdasági együttműködés gyakorlati intézkedéseiről (76/755/ESZAK, EGK, Euratom) AZ EURÓPAI KÖZÖSSÉGEK TANÁCSA, VALAMINT A TAGÁLLAMOK KORMÁNYAINAK A TANÁCS KERETÉBEN ÜLÉSEZŐ KÉPVISELŐI ÚGY HATÁROZTAK, hogy a gazdasági együttműködés gyakorlati intézkedéseit a Közösség nem kezdeményezheti az EK–Kanada Vegyes Bizottságon belül mindaddig, amíg a Közösség szokásos eljárásai alapján előzetesen nem alakítanak ki közös álláspontot; ezt a feltételt kell alkalmazni minden körülmények között, függetlenül az érintett ágazatra vonatkozó meglévő közös politika mértékétől. Kelt Brüsszelben, 1976. szeptember 20-án. az elnök M. van der Stoel --------------------------------------------------
A tagállamok kormányainak képviselői által elfogadott határozat

(1977. április 5.)

a Számvevőszék ideiglenes elhelyezéséről

(77/323/EGK, Euratom, ESZAK)

A TAGÁLLAMOK KORMÁNYAINAK KÉPVISELŐI,

tekintettel az Európai Közösségek egységes Tanácsának és egységes Bizottságának létrehozásáról szóló szerződésre, és különösen annak 37. cikkére,

tekintettel a tagállamok kormányainak képviselői által elfogadott, a Közösségek egyes intézményei és szervezeti egységei ideiglenes elhelyezéséről szóló, 1965. április 8-i határozatra [1], és különösen annak 10. cikkére,

tekintettel a Bizottság véleményére;

mivel az Európai Szén- és Acélközösséget létrehozó szerződés 77. cikke, az Európai Gazdasági Közösséget létrehozó szerződés 216. cikke és az Európai Atomenergia-közösséget létrehozó szerződés 189. cikke alkalmazásának sérelme nélkül intézkedéseket kell tenni az Európai Közösségeket létrehozó szerződések és az Európai Közösségek egységes Tanácsának és egységes Bizottságának létrehozásáról szóló szerződés egyes pénzügyi rendelkezéseinek módosításáról szóló, 1975. július 22-i szerződés által felállított Számvevőszék ideiglenes munkahelyével kapcsolatban,

A KÖVETKEZŐKÉPPEN HATÁROZTAK:

1. cikk

A Számvevőszéket Luxembourgba helyezik, amely a tagállamok kormányainak képviselői által elfogadott, a Közösségek egyes intézményei és szervezeti egységei ideiglenes elhelyezéséről szóló, 1965. április 8-i határozat értelmében ideiglenes munkahely.

2. cikk

Ez a határozat ugyanazon a napon lép hatályba, mint az Európai Közösségeket létrehozó szerződések és az Európai Közösségek egységes Tanácsának és egységes Bizottságának létrehozásáról szóló szerződés egyes pénzügyi rendelkezéseinek módosításáról szóló, 1975. július 22-i szerződés.

Kelt Luxembourgban, 1977. április 5-én.

az elnök

D. Owen

[1] HL L 152., 1967.7.13., 18. o.

--------------------------------------------------
Az Európai Gazdasági Közösség tagállamai kormányainak a Tanács keretében ülésező képviselői által elfogadott határozata

(1978. december 18.)

a vámcélú bemutatás bizonyos postai díjainak eltörléséről

(79/8/EGK)

AZ EURÓPAI GAZDASÁGI KÖZÖSSÉG TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐI,

mivel a Bizottság javaslatokat terjesztett be, és az Európai Parlament és a Gazdasági és Szociális Bizottság véleményt nyilvánított ez ügyben,

mivel előre kell haladni az áruk tényleges szabad mozgása és annak érdekében, hogy az európai polgárok ebből közvetlenül részesülhessenek,

A KÖVETKEZŐKÉPPEN HATÁROZTAK:

1. cikk

A továbbiakban nem vetnek ki díjat az egyik tagállamból érkező olyan áruszállítmányok vámcélú bemutatására, amelyek behozatala forgalmi és jövedéki adó alól nyújtott mentességet élvez.

2. cikk

A tagállamok meghozzák azokat az intézkedéseket, amelyek szükségesek ahhoz, hogy ezt a határozatot mielőbb, de legkésőbb 1979. július 1-jéig végrehajtsák.

Kelt Brüsszelben, 1978. december 18-án.

az elnök

H.-D. Genscher

--------------------------------------------------
A tagállamok kormányainak a tanács keretében ülésező képviselői által elfogadott határozat

(1987. december 18.)

az egyes termékekre vonatkozó nómenklatúráról és szerződéses vámtételekről, valamint az említett nómenklatúra és vámtételek általános értelmezési és alkalmazási szabályairól

(87/597/ESZAK)

AZ EURÓPAI SZÉN- ÉS ACÉLKÖZÖSSÉG TAGÁLLAMAI KORMÁNYAINAK TANÁCS KERETÉBEN ÜLÉSEZŐ KÉPVISELŐI A KÖVETKEZŐKÉPPEN HATÁROZTAK:

1. cikk

Az Európai Szén- és Acélközösséget létrehozó szerződés hatálya alá tartozó termékek tekintetében a tagállamok közös vámnómenklatúráját és a szerződéses vámtételeket 1988. január 1-jétől a vám- és statisztikai nómenklatúrákról, valamint a közös vámtarifáról szóló, 1987. július 23-i 2658/87/EGK tanácsi rendeletben [1] meghatározottaknak megfelelően kell alkalmazni.

A fent említett nómenklatúra és vámtételek értelmezése és alkalmazása az említett rendelet I. mellékletében meghatározott Kombinált Nómenklatúra bevezető rendelkezései alapján történik.

2. cikk

A 79/35/ESZAK [2] határozat hatályát veszti.

3. cikk

A tagállamok megtesznek minden olyan intézkedést, amelyek e határozat végrehajtásához szükségesek.

Kelt Brüsszelben, 1987. december 18-án.

a Tanács részéről

az elnök

N. Wilhjelm

[1] HL L 256., 1987.9.7., 1. o.

[2] HL L 10., 1979.1.16., 13. o.

--------------------------------------------------
A Tanács és a tagállamok kormányainak a Tanács keretében ülésező képviselői által elfogadott határozat

(1991. november 11.)

az Európai Közösség, tagállamai és a Jugoszláv Szocialista Szövetségi Köztársaság közötti megállapodások alkalmazásának felfüggesztéséről

(91/586/ESZAK, EGK)

AZ EURÓPAI KÖZÖSSÉGEK TANÁCSA ÉS AZ EURÓPAI KÖZÖSSÉGEK TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐI,

mivel az Európai Közösség és tagállamai együttműködési megállapodást és kapcsolódó jegyzőkönyveket és okmányokat, valamint az ESZAK termékeiről szóló megállapodást írtak alá a Jugoszláv Szocialista Szövetségi Köztársasággal;

mivel az 1991. október 5-i és 28-i nyilatkozatukban az Európai Politikai Együttműködés keretében ülésező Európai Közösség és tagállamai tudomásul vették a jugoszláviai válságot; mivel az Egyesült Nemzetek Biztonsági Tanácsa 713. (1991) állásfoglalásában kifejezte azt az aggodalmát, hogy ennek a helyzetnek az elhúzódása veszélyezteti a nemzetközi békét és biztonságot;

mivel az ellenségeskedés folytatása és annak következményei mind a Jugoszlávia köztársaságai között meglévő, mind a Közösséggel fennálló gazdasági és kereskedelmi kapcsolatokra nézve gyökeresen megváltoztatják azokat a feltételeket, amelyek alapján aláírták az Európai Gazdasági Közösség és a Jugoszláv Szocialista Szövetségi Köztársaság közötti együttműködési megállapodást [1] és annak jegyzőkönyveit, valamint az Európai Szén- és Acélközösségre vonatkozó megállapodást; mivel ezek kétségbe vonják e megállapodások és jegyzőkönyvek alkalmazását;

mivel nem vették figyelembe az Európai Politikai Együttműködés keretében 1991. október 6-án Haarzuilens-ben ülésező Európai Közösség és tagállamai által benyújtott kérelmet, amelyben kérték az 1991. október 4-én Hágában megkötött tűzszüneti megállapodás betartását;

mivel az 1991. október 6-i nyilatkozatban az Európai Politikai Együttműködés keretében ülésező Európai Közösség és tagállamai bejelentették a Közösség és Jugoszlávia közötti megállapodások megszüntetésére irányuló határozatukat, amennyiben nem tartják be az 1991. október 4-én Hágában az Európai Közösségek Tanácsa elnökének és a Jugoszláviáról szóló konferencia elnökének jelenlétében a konfliktus felei között megkötött megállapodást;

mivel a Közösség megkezdte a fent említett megállapodások felmondására irányuló szükséges eljárásokat;

a Bizottság ajánlására,

A KÖVETKEZŐKÉPPEN HATÁROZOTT:

(1) A fent említett megállapodások alkalmazását azonnali hatállyal felfüggesztik.

(2) Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1991. november 11-én.

az elnök

H. J. Simons

[1] HL L 41., 1983.2.14., 1. o.

--------------------------------------------------
Hivatalos Lap L 239 , 22/09/2000 o. 0439 - 0439



A végrehajtó Bizottság (1993. december 4.) határozata a Schengeni Információs Rendszer (SIS központi rész) létesítésének és működésének költségeire vonatkozó pénzügyi szabályzatról (SCH/Com-ex (93) 16) A VÉGREHAJTÓ BIZOTTSÁG, tekintettel a Schengeni Megállapodás végrehajtásáról szóló egyezmény 132. cikkére, tekintettel a fent említett egyezmény 92. és 119. cikkére, A KÖVETKEZŐKÉPPEN HATÁROZOTT: A Schengeni Információs Rendszer (SIS központi rész) létesítési költségeire és technikai támogató egységének költségeire vonatkozó, ehhez a határozathoz mellékelt pénzügyi szabályzatot elfogadja [1]. Ez a határozat akkor lép hatályba, amint a Schengeni Végrehajtási Egyezményben részes valamennyi szerződő állam közölte, hogy befejeződtek azok az eljárások, amelyeket nemzeti jogrendszere az ilyen határozatoknak a területén való végrehajthatósága érdekében megkövetel. Párizs, 1993. december 14. az elnök A. Lamassoure [1] Frissített verzió: lásd az SCH/Com-ex (97) 35. dokumentumot. --------------------------------------------------
A végrehajtó Bizottság határozata

(1993. december 14.)

a kábítószer-kereskedelem elleni gyakorlati igazságügyi együttműködés javításáról

(SCH/Com-ex (93)14)

A VÉGREHAJTÓ BIZOTTSÁG,

tekintettel a Schengeni Megállapodás végrehajtásáról szóló egyezmény 132. cikkére,

tekintettel a fent említett egyezmény 48-53. és 70-76. cikkére,

A KÖVETKEZŐKÉPPEN HATÁROZOTT:

A tiltott kábítószer-kereskedelem elleni harcban való gyakorlati igazságügyi együttműködés javítása érdekében a Szerződő Felek vállalják, hogy amennyiben a megkeresett fél nem, vagy csak részben szándékozik teljesíteni a jogsegély iránti megkeresést, tájékoztatja a megkereső felet elutasításának okairól, és lehetőség szerint azokról a feltételekről, amelyek teljesülése esetén a megkeresést teljesíteni lehet.

Ez a határozat akkor lép hatályba, amikor a Schengeni Végrehajtási Egyezményben részes összes állam közölte, hogy befejezte azokat az eljárásokat, amelyeket jogrendszere az ilyen határozatoknak a területén való kötelező erejűvé válásához előír.

Párizs, 1993. december 14.

az elnök

A. Lamassoure

--------------------------------------------------
A végrehajtó bizottság határozata

(1994. november 21.)

a közös beléptető és kiléptető bélyegzők beszerzéséről

(SCH/Com-ex (94)16 rev.)

A VÉGREHAJTÓ BIZOTTSÁG,

tekintettel a Schengeni Megállapodás végrehajtásáról szóló egyezmény 132. cikkére,

tekintettel a fent említett egyezmény 6. cikkére,jóváhagyja és tudomásul veszi az SCH/I-Front (94)43 dokumentumot, és

A KÖVETKEZŐKÉPPEN HATÁROZOTT:

A Szerződő Felek a közös beléptető és kiléptető bélyegzőket az SCH/Gem-Handb (93)15 [1] dokumentumban megállapított elvekkel összhangban szerzik be.

Heidelberg, 1994. november 21.

az elnök

Bernd Schmidbauer

[1] Bizalmas okirat. Lásd SCH/Com-ex (98)17.

--------------------------------------------------

SCH/I-Front (94)43

KÖZÖS BELÉPTETŐ ÉS KILÉPTETŐ BÉLYEGZŐK BESZERZÉSE

A Szerződő Felek a schengeni terület külső határain keresztül történő ki- és beutazásokat igazoló bélyegzők beszerzésének alapjaként az 1993. szeptember 17-i, a közös beléptető és kiléptető bélyegzők gyártásáról szóló (SCH/Gem-handb (93)15) gyártási előírást tekintik. Ezen előírás külön rendelkezik a kétszínű tintás bélyegzők használatáról.

Kivételként a határellenőrző hatóságok számára már legyártott és kiszállított, egy színt alkalmazó közös beléptető és kiléptető bélyegzők egészen addig használhatók, amíg lecserélésük meg nem történik. Lecseréléskor az új beszerzésű bélyegzőknek már mindenképpen kétszínűeknek kell lenniük.

--------------------------------------------------
A végrehajtó Bizottság határozata

(1994. november 21.)

a Schengeni Végrehajtási Egyezmény 17. cikkének (2) bekezdésében említett központi hatóságokkal történő konzultációt szolgáló számítógépes eljárás bevezetéséről

(SCH/Com-ex (94)15 rev.)

A VÉGREHAJTÓ BIZOTTSÁG,

tekintettel a Schengeni Megállapodás végrehajtásáról szóló egyezmény 132. cikkére,

tekintettel a fent említett egyezmény 17. cikkének (2) bekezdésére,

A KÖVETKEZŐKÉPPEN HATÁROZOTT:

1. A vízumok kiállításával kapcsolatos rendelkezések végrehajtása során a többi Szerződő Fél központi hatóságaival történő konzultációt szolgáló számítógépes eljárást a mellékelt Adatszótárban (SCH/II-VISION (93)20 rev. 3 [1] előírt elvekkel összhangban kell alkalmazni a vízumok kiadásakor a Schengeni Megállapodás végrehajtásáról szóló egyezmény hatálybaléptetésétől kezdődően. Amennyiben a Végrehajtási Egyezmény hatálybaléptetése után egyes Szerződő Felek még nem teljesítik a számítógépes eljárás alkalmazásához szükséges műszaki követelményeket, e Szerződő Felek számára a konzultációs adatokat hagyományos módszerek segítségével kell átadni, a közös konzuli utasítás rendelkezéseinek alkalmazásával.

2. A Végrehajtó Bizottság felhívja az összes Szerződő Felet, hogy amint lehet, teremtse meg a számítógépes eljárás alkalmazásához szükséges műszaki feltételeket.

3. Amíg a konzultációhoz szükséges adatok átvitelére létrehozott Sirene hálózat (II. szakasz) a fent említett elvek alkalmazásának kezdetén nem áll rendelkezésre, az érintett Szerződő Feleknek meg kell tenniük a szükséges intézkedéseket annak biztosítása céljából, hogy az adatokat nyilvános vonalon át lehessen küldeni. A Szerződő Felek az adatok átvitele során megfelelő szintű biztonságot biztosítanak.

4. A számítógépes konzultációs eljáráshoz szükséges berendezések felszerelése következtében az országukban felmerülő költségeket az egyes Szerződő Felek viselik. A rendszer üzembe állítása után tizenkét hónappal a Szerződő Felek konzultálnak az adatátvitelért fizetendő esetleges kompenzációról, figyelembe véve azt az elvet, hogy a költségeket azok okozója állja. Ezzel összefüggésben a Szerződő Felek figyelembe veszik, hogy a konzultációs eljárás során a megkeresett állam a megkereső állam jogos biztonsági érdekeit is védi.

A Szerződő Felek a rendszer beindításától kezdődően rögzítik a konzultációs eljárás igénybevételével előidézett költségeket, és legkésőbb tizenkét hónap elteltével a költségekről összefoglaló táblázatokat nyújtanak be.

Heidelberg, 1994. november 21.

az elnök

Bernd Schmidbauer

[1] Bizalmas okirat

--------------------------------------------------
A tagállamok kormányai képviselőinek határozata

(1994. március 24.)

a Római Szerződésekkel, az Európai Politikai Közösséggel, valamint a Közös Piac és Euratom Ideiglenes Bizottsággal kapcsolatos tárgyalásokra vonatkozó archív dokumentumok megtekintéséről és nyilvánosságra hozataláról

(94/271/EK, Euratom)

1. cikk

A Római Szerződésekkel, az Európai Politikai Közösséggel, valamint a Közös Piac és Euratom Ideiglenes Bizottsággal kapcsolatos tárgyalásokra vonatkozó, és a tagállamok által a Közösség levéltárában letétbe helyezett archív dokumentumok megtekintése és nyilvánosságra hozatala az 1983. február 1-jei 354/83/EGK, Euratom tanácsi rendeletben [1] megállapított feltételek szerint engedélyezhető.

2. cikk

Ez a határozat a mai napon lép hatályba.

Kelt Brüsszelben, 1994. március 24-én.

az elnök

A. Zaphriou

[1] HL L 43., 1983.2.15., 1. o.

--------------------------------------------------
A végrehajtó Bizottság határozata

(1994. december 22.)

az egységes vízumok kiadására vonatkozó statisztikai információk cseréjéről

(SCH/Com-ex (94)25)

A VÉGREHAJTÓ BIZOTTSÁG,

tekintettel a Schengeni Megállapodás végrehajtásáról szóló egyezmény 132. cikkére,

tekintettel a fent említett egyezmény 12. cikkének (3) bekezdésére,

A KÖVETKEZŐKÉPPEN HATÁROZOTT:

1. A Szerződő Felek kicserélik egymás közt az egységes vízumok kiadására vonatkozó statisztikai információikat. Az ehhez a határozathoz mellékelt táblázat tartalmazza, hogy milyen információkat kell összegyűjteni, és milyen időközönként kell az információcserét végrehajtani.

2. A Szerződő Felek a statisztikákat a Schengeni Főtitkárságnak küldik meg. A Főtitkárság összegyűjti az információkat, és elkészíti az adott időszakot átfogó összefoglaló táblázatot, amelyet a Szerződő Felek rendelkezésére bocsát.

3. A fenti információcsere sérelme nélkül, a konzuli együttműködés keretében és az érintett képviseletek által megállapított eljárásnak megfelelően a statisztikai információk helyben is kicserélhetők.

Bonn, 1994. december 22.

az elnök

Bernd Schmidbauer

--------------------------------------------------

SCH/II-Visa(94)33 rev.

Statisztikai információcsere a vízumok kiadásáról

Vízum típusa | Gyakorisága | Kicserélendő információ |

A diplomáciai és konzuli képviseletek által kiállított egységes vízum | félévente | – kiadó külképviselet neve –a vízum fajtája (rövid távú tartózkodás, tranzitvízum, repülőtéri tranzitvízum)– útiokmány fajtája – állampolgárság |

Egységes vízum (határon kiadva) | negyedévente | – kiadó határátkelőhely neve – a vízum típusa – útiokmány fajtája – állampolgárság |

Korlátozott területi érvényességű vízum | negyedévente | – kiadó külképviselet/határátkelőhely neve –állampolgárság (a statisztikai adatok felvétele nem sértheti a többi Szerződő Fél tájékoztatásának kötelezettségét) |

Más Szerződő Felek központi hatóságaival történő konzultációt követően kiadott vízum | évente | – Lásd SCH/II-Vision (93) 20 3.rev. |

--------------------------------------------------
A végrehajtó Bizottság határozata

(1995. május 5.)

a közös vízumpolitikáról

A határozatot a Végrehajtó Bizottság 1995. április 28-i, brüsszeli ülésének jegyzőkönyvébe foglalták

(SCH/Com-ex (95) PV 1 rev.)

8. Egyéb ügyek

Indonéziával szemben alkalmazott vízumpolitika

A Végrehajtó Bizottság újra megvizsgálta az Indonéziával szemben alkalmazott vízumpolitikával kapcsolatos napirendi pontot, amely megjelent a végrehajtás-ellenőrző bizottság napirendjén is, és az alábbi megoldásban egyezett meg, amely átmeneti jelleggel és kivételesen alkalmazandó.

1. Azoknak az indonéz állampolgároknak a vízumkérelméről, akik kijelentették, hogy be kívánnak lépni Portugália területére, vagy azon át kívánnak utazni,

- előzetesen konzultációt kell folytatni; indonéz állampolgárok csak akkor léphetnek Portugália területére, ha erre hivatalos engedélyt kaptak a portugál államtól.

2. Azoknak az indonéz állampolgároknak a vízumkérelméről, akik kijelentették, hogy nem kívánnak belépni Portugália nemzeti területére, vagy azon áthaladni,

- nem kell előzetes konzultációt folytatni. Ilyen esetben annak biztosítása céljából, hogy az indonéz állampolgárok ne utazhassanak szabadon Portugáliába, a többi schengeni állam az ilyen állampolgárokat korlátozott területi érvényességű vízummal látja el, amely arra jogosítja annak birtokosát, hogy a portugál területek kivételével egy vagy több Szerződő Fél területére belépjen.

A Végrehajtó Bizottság az év végén e kérdést ismételten megvizsgálja.

--------------------------------------------------